28/10/2022 | Administración Autonómica
Xunta de Galicia
Vicepresidencia Primeira e Consellería de Economía, Industria e Innovación
Xefatura Territorial da Coruña
Servizo de Enerxía e Minas
Resolución do 24 de outubro de 2022 da Xefatura territorial da Coruña, pola que se conceden as autorizacións administrativas previa e de construción da instalación de distribución eléctrica no concello de Ferrol (expediente-e.: IN407A 2022/168-1).

Resolución do 24 de outubro de 2022 da Xefatura territorial da Coruña, pola que se conceden as autorizacións administrativas previa e de construción dunha instalación de distribución eléctrica no concello de Ferrol (expediente-e.: IN407A 2022/168-1). Expediente-e.: IN407A 2022/168-1. Solicitante: UFD Distribución Electricidad, SA. Denominación: Regulamentación CTC Santa Comba (15CN08). Termo municipal: Ferrol. FEITOS: Primeiro. O 11/05/2022, UFD Distribución Electricidad, SA solicitou a esta xefatura territorial o outorgamento das autorizacións administrativas previa e de construción das instalacións do proxecto de execución denominado Reglamentación CTC Santa Comba (15CN08), coa finalidade de proceder á regulamentación do centro de transformación (CT) Santa Comba (expediente IN407A 2016/1602-1 / matrícula: 15CN08) de 100 kVA de potencia, situado no lugar de Prioiro (parroquia de San Martín de Covas), termo municipal de Ferrol, proxectándose a tal fin a substitución do centro de transformación existente tipo pombal debido ao seu mal estado, instalando un novo centro de transformación prefabricado de 100 kVA e unha liña de media tensión soterrada que o enlazará coa liña de distribución de media tensión aérea SMR-723 procedente da Subestación Santa Marina. Segundo. O promotor achega xunto coa antedita solicitude o proxecto de execución, que inclúe memoria, planos e presuposto, conforme establece o artigo 123 do Real decreto 1955/2000, do 1 de decembro, que comprende os seguintes documentos: - Proxecto de execución denominado Regulamentación CTC Santa Comba (15CN08), subscrito por Anna Paola Seager Vladislavov, enxeñeiro técnico industrial (colexiado nº 2.980 do COETI de Vigo), acompañado pola declaración responsable asinada o 08/10/2021 polo dito técnico proxectista conforme ao Anexo I da Instrución 5/2012, do 15 de novembro, da Dirección Xeral de Industria, Enerxía e Minas, sobre os criterios a aplicar para esixir visado colexial en materia de industria e enerxía (DOG nº 229, do 30/11/2012) e que inclúe a acreditación do cumprimento de toda a normativa que lle é de aplicación nos termos establecidos no apartado 1. b) do artigo 53 da Lei 24/2013, de 26 de decembro, do Sector Eléctrico (BOE nº 310, do 27/12/2013) e na Resolución de 19 de febreiro de 2014, da Consellería de Economía e Industria, pola que aproba o procedemento de autorización administrativa de construción de acordo co previsto na Lei 24/2013, do 26 de decembro, do sector eléctrico (DOG nº 54, do 19/03/2014). - Anexo ao proxecto de execución subscrito por Jayro Benigno Boukichou, enxeñeiro industrial (colexiado nº 15.670 do COII de Madrid), acompañado pola declaración responsable asinada o 07/06/2022 polo dito técnico proxectista conforme ao Anexo I da Instrución 5/2012, do 15 de novembro, da Dirección Xeral de Industria, Enerxía e Minas, sobre os criterios a aplicar para esixir visado colexial en materia de industria e enerxía (DOG nº 229, do 30/11/2012). Terceiro. O proxecto non se someteu ao trámite de información pública, de conformidade co disposto no artigo 50 da Lei 9/2021, do 25 de febreiro, de simplificación administrativa e de apoio á reactivación económica de Galicia (DOG nº 39, do 26/02/2021). En cumprimento do artigo 46. e) da dita lei, o solicitante declara que o proxecto non afecta a novos bens e dereitos de propiedade particular. Cuarto. De acordo co establecido no artigo 127 do Real decreto 1955/2000, do 1 de decembro, solicitouse o preceptivo informe ou, de ser o caso, o establecemento do condicionado técnico que estimasen pertinente, ás distintas administracións, organismos, empresas de servizo público ou de servizos de interese xeral afectadas para o que lles foi remitida unha separata do proxecto contendo as características da instalación e a documentación cartográfica na parte que a instalación puidera afectar a bens e dereitos ao seu cargo. UFD Distribución Electricidad, SA presentou separatas para os seguintes organismos: Concello de Ferrol. Quinto. Con data 18/10/2022, os servizos técnicos da xefatura territorial emitiron informe sobre a solicitude feita por UFD Distribución Electricidad, SA. CONSIDERACIÓNS LEGAIS E TÉCNICAS: 1. O xefe territorial da Coruña da Consellería de Economía, Industria e Innovación é competente para resolver o presente expediente, ó abeiro do disposto no Decreto 9/2017, do 12 de xaneiro, da Consellería de Economía, Emprego e Industria, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia (DOG nº 22, do 01/02/2017) e no Decreto 116/2022, do 23 de xuño, da Vicepresidencia Primeira e Consellería de Economía, Industria e Innovación, polo que se establece a estrutura orgánica da Vicepresidencia Primeira e Consellería de Economía, Industria e Innovación (DOG nº 126, do 04/07/2022). 2. A lexislación de aplicación a este expediente é: - Lei 24/2013, do 26 de decembro do Sector Eléctrico (BOE nº 310, do 27/12/2013). - Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica (BOE nº 310, do 27/12/2000). - Real decreto-lei 23/2020, do 23 de xuño, polo que se aproban medidas en materia de enerxía e en outros ámbitos para a reactivación económica (BOE nº 175, do 24/06/2020). - Real decreto 223/2008, do 15 de febreiro, polo que se aproban o Regulamento sobre condicións técnicas e garantías de seguridade en liñas eléctricas de alta tensión e as súas Instrucións Técnicas Complementarias ITC-LAT 01 a 09 (BOE nº 68, do 18/03/2008). - Real decreto 337/2014, do 9 de maio, polo que e aproban o Regulamento sobre condicións técnicas e garantías de seguridade en instalacións eléctricas de alta tensión e as súas Instrucións Técnicas Complementarias ITC-RAT 01 a 23 (BOE nº 139, do 09/06/2014). - Lei 9/2021, do 25 de febreiro, de simplificación administrativa e de apoio á reactivación económica de Galicia (DOG nº 39, do 26/02/2021). 3. As características mais significativas das instalacións recollidas no proxecto Regulamentación CTC Santa Comba (15CN08), obxecto da solicitude de outorgamento das autorizacións administrativas previa e de construción, son: · LMTS a 15 kV, de 19 metros de lonxitude, en condutor tipo RHZ1-2OL 12/20 kV 3(1 x 150 mm2 Al), con orixe no PA/S proxectado no apoio nº 121-8 (matrícula: AK4LATUV) de formigón tipo AM-AG-HV-630/15-CR1-CAIII-XS existente, da LMT SMR-723 e remate no CTC proxectado. · Novo CT Santa Comba prefabricado de formigón tipo rural fin de liña, compacto de manobra exterior, de 100 kVA de potencia e relación de transformación de 15.000/400-230 V e configuración de celas 1L+1P. · Desmantelamento do CT Santa Comba existente en edificio tipo pombal (expediente IN407A 2016/1602-1 / matrícula: 15CN08). 4. Respecto da separata para o Concello de Ferrol, este emitiu un informe no que indica o seguinte: - Tras a consulta dos arquivos do Negociado de Licenzas non consta ningunha solicitude de licenza da empresa UFD Distribución Electricidad S. A. para esta obra. - Segundo o artigo 142, Licenzas urbanísticas e comunicacións previas, da Lei 2/2016, do 10 de febreiro, do solo de Galicia, este tipo de obras estarían suxeitas ao respectivo réxime de control municipal dos actos de edificación e uso do solo. - Nesta situación, no ámbito das miñas competencias e desde o punto de vista técnico informo a non conformidade urbanística do “Proyecto para reglamentación CTC Santa Comba-15CN08”, con data 6/10/2022.” Respecto do informe anterior, UFD Distribución Electricidad S. A. alegou o seguinte: - En contestación ao escrito de data 1 de xullo de 2022 de traslado do informe do Concello de Ferrol, organismo afectado pola obra do asunto, esta Sociedade informa que unha vez autorizado o proxecto e previo ao inicio da obra solicitará ante o Concello a correspondente licenza municipal. - A finalidade do proxecto é a substitución do centro de transformación de caseta do tipo pombal CT Santa Comba con matrícula 15CN08 por centro de transformación prefabricado rural fin de liña e atópase motivada pola necesidade de regulamentación da instalación debido ao mal estado da caseta actual. - Así mesmo indicar que de acordo co artigo 120 p.2 do Título VII do R. D. 1955/2000 as autorizacións ás que se refire o presente Título serán outorgadas, sen prexuízo das concesións e autorizacións que sexan necesarias, de acordo con outras disposicións que resulten aplicables, e en especial as relativas á ordenación do territorio e o medio ambiente.5. O informe presentado polo Concello de Ferrol no trámite de separatas non entra a valorar o proxecto dende o punto de vista urbanístico, opoñéndose a el polo feito de non ter cursado UFD a solicitude de licenza municipal. Por este motivo, resulta de aplicación o disposto no artigo 120 do Real decreto 1955/2000, do 1 de decembro, no que se refire a que as autorizacións administrativas solicitadas por UFD Distribución Electricidad, SA serán outorgadas sen prexuízo das concesións e autorizacións que sexan necesarias, de acordo con outras disposicións que resulten aplicables, e en especial as relativas á ordenación do territorio e ó medio ambiente, quedando o solicitante suxeito á obriga de solicitar a licenza municipal.6. No expediente consta un informe favorable dos servizos técnicos desta xefatura territorial. De acordo con todo o indicado, RESOLVO Conceder as autorizacións administrativas previa e de construción das instalacións de media tensión recollidas no proxecto Regulamentación CTC Santa Comba (15CN08) de características anteriormente descritas, coas seguintes consideracións: - A presente autorización outórgase sen prexuízo daquelas concesións e autorizacións que sexan necesarias de acordo con outras disposicións que sexan de aplicación segundo á lexislación vixente, e en especial as relativas á ordenación do territorio e o medio ambiente, tal e como se dispón no artigo 120.2. do Título VII do Real decreto 1955/2000, do 1 de decembro. - A presente autorización circunscríbese ás instalacións de tensión maior de 1 kV, de conformidade co artigo 111 do Real decreto 1955/2000, de 1 de decembro. - As instalacións executaranse no prazo dun ano, contado a partir do día seguinte ao da publicación da presente resolución no Diario Oficial de Galicia. - Para a posta en funcionamento das instalacións, UFD Distribución Electricidad, SA solicitará expresamente a esta xefatura territorial a autorización de explotación das mesmas, acompañada da seguinte documentación: a) As declaracións de conformidade relativas ao material ou equipamento, e as certificacións ou homologacións, se procede. b) Un certificado do/a director/a da montaxe no que se garantirá o cumprimento das especificacións do proxecto e prescricións complementarias, se as houbera, así como das regulamentacións e normas oportunas na montaxe da instalación e posta a punto. c) Toda a documentación esixible segundo a ITC LAT-04 do Real decreto 223/2008, do 15 de febreiro e a ITC RAT-22 do Real decreto 337/2014, do 9 de maio. Contra a presente resolución, que non é definitiva en vía administrativa, poderase interpor recurso de alzada ante o Vicepresidente Primeiro e Conselleiro de Economía, Industria e Innovación no prazo dun mes contado a partir do día seguinte ao da notificación ou publicación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas (BOE nº 236, do 02/10/2015), sen prexuízo de que os interesados poidan promover calquera outra acción que consideren pertinente para a defensa dos seus intereses. Mediante este documento notifícaselle a UFD Distribución Electricidad, SA esta resolución, segundo o esixido no artigo 40.1 da Lei 39/2015, do 1 de outubro, do procedemento administrativo común das administracións públicas (BOE nº 236, do 02/10/2015). A Coruña, a 24 de outubro de 2022 O xefe territorial Isidoro Martínez Arca